internet vaartha 507 Views
స్పష్టం చేసిన కెప్టెన్‌ కోహ్లీ
ఇండోర్‌ : భారత ఓపెనర్‌ గంభీర్‌ అక్టోబరు 8న న్యూజిలాండ్‌తో జరిగే మూడువ టెస్టు మ్యాచ్‌లో ఆడతాడని టీమిండియా కెప్టెన్‌ కోహ్లీ స్పష్టం చేశాడు. ఇప్పటికే 2-0తో టెస్టు సిరీస్‌ సొంతం చేసుకున్న టీమిండియా హోల్కర్‌ స్టేడియం జరిగే మూడవ టెస్టులో గెలిచి వైట్‌వాష్‌ చేయాలని ఉత్సాహంగా ఉంది.కాగా రెండవ టెస్టులో చేతి బొటన వేలుకి గాయం కావడంతో ధావన్‌ మూడవ టెస్టు నుంచి తప్పుకున్న విషయం తెలిసిందే.ఈ నేపథ్యంలో గంభీర్‌ ధావన్‌ స్థానంలో ఆడనున్నాడు.కెఎల్‌ రాహుల్‌ గాయం కారణంగా రెండవ టెస్టుకు దూరమవడంతో గంభీర్‌కు అవకాశం కల్పించారు.అయితే రెండవ టెస్టులో గంభీర్‌ రిజర్వ్‌ బెంచ్‌కే పరిమిత మయ్యాడు.కాగా రెండవ టెస్టు మ్యాచ్‌కు గంభీర్‌ను ఎంపిక ఏయకపోవడంపై కోహ్లీపై విమర్శలు వచ్చాయి.ఈ నేపథ్యంలో మూడవ టెస్టులో కూడా గంభీర్‌ ఆడటం అనుమానంగానే మారింది.కాగా శుక్రవారం గంభీర్‌ ఆడుతున్నాడంటూ కోహ్లీ స్పష్టమైన ప్రకటన చేశాడు. ధావన్‌ గాయం కారణంగా దూరం కావడంతో మూడవ టెస్టులో గంభీర్‌ ఆడుతున్నాడని మార్పు సహజమని పేర్కొన్నాడు.కాగా అక్టోబరు 8న జరుగనున్న మూడవ టెస్టులో మురళీ విజయ్ తో కలిసి గంభీర్ భారత ఇన్నింగ్స్‌ ఓపెనింగ్‌ చేయనున్నాడు. అయితే గంభీర్‌కు వచ్చిన అవకాశాన్ని సద్వినియోగం చేసుకుంటాడో లేదో వేచి చూడాలి మరి.ఒకప్పుడు డాషింగ్‌ ఓపెనర్‌ సెహ్వాగ్‌తో భారత రెండవ వాల్‌ అని అనిపించుకున్న గంభీర్‌ తన ప్రతిభను చాటి టీమిండియాలో తన స్థానాన్ని సుస్థిరం చేసుకుంటాడో లేదా మూడవ టెస్టులో తేలిపోయే అవకాశం ఉంది.
గంభీర్‌కు ఒకే ఒక సవాల్‌
న్యూజిలాండ్‌తో జరుగుతున్న టెస్టు సిరీస్‌కు అనూహ్యంగా ఎంపికైన ఆటగాడు గంభీర్‌ ముందు ఇప్పుడు ఒక సవాల్‌ ఉంది.అది భారత క్రికెట్‌ జట్టులో స్థానం నిలబెట్టుకోవడమే.కాగా ప్రస్తుతం యువ క్రికెటర్లతో టీమిండియా జట్టునిండిపోవడంతో గంభీర్‌ పరిస్థితి డోలాయమానంలో పడ్డట్లయింది.వర్థమాన క్రికెటర్లు తమ ప్రతిభను చాటుకుంటూ జట్టులో స్థానాన్ని పదిలం చేసుకోవడంతో ఆ సవాల్‌ను గంభీర్‌ అధిగమించాల్సిఉంది. కాగా మూడు టెస్టుల సిరీస్‌లో భాగంగా కాన్పూర్‌లో జరిగిన తొలి టెస్టులో ఓపెనర్‌ కెఎల్‌ రాహుల్‌ గాయపడటంతో గంభీర్‌కు రెండవ టెస్టులో స్థానం కల్పించారు.కానీ ఆడే అవకాశం మాత్రం రాలేదు.ఇప్పుడు ధావన్‌కు గాయం కావడంతో మూడవ టెస్టులో గంభీర్‌ ఆడటం దాదాపుగా ఖాయమైంది.బ్యాటింగ్‌ కోచ్‌ సంజయ్ బంగర్‌,కోచ్‌ కుంబ్లే గంభీర్‌ ఎంపికపై ఆసక్తిగా ఉండటంతో ఈ సీనియర్‌ క్రికెటర్‌ చివరి టెస్టులో ఆడే అవకాశం మెండుగా ఉంది.ఇటీవల జరిగిన దులీప్‌ ట్రోఫీలో సత్తా చాటడమే గంభీర్‌ ఎంపికకు ప్రధాన కారణం.ఆ ట్రోఫీలో ఇండియా బ్లూకు నాయకత్వం వహించిన గంభీర్‌ అయిదు ఇన్నింగ్స్‌లూడి 356 పరుగులతో ఆకట్టుకున్నాడు.ఇందులో నాలుగు హాఫ్‌ సెంచరీలు ఉండటం విశేషం.దీంతో పాటు ఇండియన్‌ ప్రీమియర్‌ లీగ్‌ (ఐపిఎల్‌)-9 సీజన్‌లో కూడా గంభీర్‌ అయిదు వందలకు పైగా పరుగులు చేశాడు. కాగా ఈ టోర్న మెంట్‌లో అత్యధిక పరుగులు చేసిన నాలుగవ ఆట గాడిగా గంభీర్‌ నిలిచాడు.మరి ఇవన్నీ గంభీర్‌ తాజా ఎంపికకు ఒక కారణమైతే చివరి టెస్టు మాత్రం అతనికి ఖచ్చితంగా చావో రేవో తేల్చుకోవాల్సిన మ్యాచ్‌ అనడంతో ఎటువంటి సందేహం లేదు.
టీమిండియాలో గంభీర్‌ కీలక ఆటగాడు
చాలా కాలం తరువాత టీమిండియాలో చోటు దక్కించుకున్న గంభీర్‌ న్యూజిలాండ్‌తో జరిగిన రెండవ టెస్టులో రిజర్వు బెంచ్‌కే పరిమితం కావాల్సి వచ్చింది.కాగా మూడవ టెస్టులో కూడా అతన్ని రిజర్వు బెంచ్‌కే పరమితం చేసే అవకాశాలే ఎక్కువగా కనిపిస్తున్నాయి.కాగా గంభీర్‌కు అనుకోని మద్దతు లభించింది.సొంత గడ్డపై భారత్‌ సుదీర్ఘ టెస్టు సిరీస్‌లు ఆడనున్న నేపథ్యంలో సీనియర్‌ ఓపెనర్‌ గంభీర్‌ జట్టులో ఉండాలని టీమిండియా బ్యాటింగ్‌ కోచ్‌ బంగర్‌ అభిప్రాయం వ్యక్తం చేశాడు.కాగా గంభీర్‌ మంచి ప్రతిభ ఉన్న ఆటగాడు.ఇటీవల దులీప్‌ ట్రోఫీలో మెరుగైన ఆటతీరు ప్రదర్శించాడు.ఇప్పటికే స్పిన్నర్లను ఎదుర్కోవడంతో తానేంటో నిరూపించు కున్న గంభీర్‌ ఓపెనర్లు రాహుల్‌, ధావన్‌లు గాయ పడటంతో ఖచ్చితంగా మూడవ టెస్టులో బరిలోకి దిగే అవకాశముంది.సుదీర్ఘ టెస్టు సిరీస్‌ల నేపథ్యంలో టాప్‌ ఆర్డర్‌ విభాగం నుంచి గంభీర్‌ అవసరం చాలా ఉందని బంగర్‌ వివరించాడు.కాగా గురువారం ప్రాక్టీస్‌ సెషనల్‌లో కూడా గంభీర్‌ ఎక్కువగా బ్యాటింగ్‌ ప్రాక్టీస్‌ చేస్తూ కనిపించాడు. కెఎల్‌ రాహుల్‌ గాయపడటంతో న్యూజిలాండ్‌తో రెండవటెస్టుకి గంభీర్‌ ఎంపికైనాతుది జట్టులో అతనికి చోటు దక్కలేదు. అయితే రెండవ టెస్టులో ధావన్‌ గాయపడటంతో మూడవ టెస్టులో గంభీర్‌ ఆడటం దాదాపు ఖాయంగా కనిపిస్తుంది.